Во однос на јавниот сервис и управувањето со човечки ресурси, продолжи да се зголемува вработувањето во јавниот сектор, особено во јавните претпријатија. Секојдневната пракса на создавање на нови работни места на социјална или политичка основа вештачки го зголемува јавниот сервис, поткопувајќи го начелото на заслуги и општата цел за ефикасна јавна администрација. Пред изборите во 2014 година, власта објави планови за пополнување на бројни слободни работни места на сите нивоа, вклучувајќи ги раководните, во општинските и државните институции и претпријатија.

Воочени се одредени подобрувања во застапеноста на малцинствата, но помалите малцинства продолжуваат да бидат недоволно застапени. Напорите за исполнување на целите за правична застапеност, исто така, мора да ги земат предвид реалните кадровски потреби на институциите.

Нова законска рамка за државната служба и вработување во јавниот сектор беше донесена во февруари 2014 година и планирано е да биде целосно спроведена во 2015 година. Ова е чекор кон обезбедување на унифицирана, транспарентна и отчетна јавна администрација, преку воведување на заеднички начела кои треба да се почитуваат од страна на сите државни службеници и преку создавање на заедничка регулаторна рамка. Законодавната рамка го рационализира вработувањето за мнозинските и за немнозинските заедници, ставајќи повеќе акцент на заслугите. Со новата законска рамка ќе биде потребно податоците за вработените во јавниот сектор да бидат јавно достапни, што треба да придонесе кон подобрување на транспарентноста.

Целосната проценка на новите закони ќе биде возможна само откако сите правила за спроведување, вклучувајќи ги и клучните прописи за дефинирање и исполнување на целите за правична застапеност, ќе бидат воспоставени и ќе се применуваат. Голем број исклучоци овозможуваат вработените во некои институции да се делумно или целосно регулирани со посебни закони или општиот закон за работни односи и колективните договори. Продолжува загриженоста во врска со транспарентноста на постапките за отпуштање на персонал и мобилност, како и за методологијата за фазата на тестирање во процесот на селекција.

Како дел од подобрување на испораката на услугите, Владата продолжи да промовира и развива е - влада и едношалтерски систем како корисни алатки за обезбедување на услуги за широката јавност. Рамката за интероперабилност треба да се заврши. Начелото на административно одобрување со молчење продолжи да се спроведува недоследно, со сложени жалбени постапки и такси што предизвикува несигурност и одложувања. Државната комисија за одлучување во управна постапка и постапка од работен однос е сè уште недоволно опремена и кадровски недоволно екипирана и покрај тоа што обемот на нејзината работа и нејзините одговорности се зголемени. Новата нацрт законска рамка за општа управна постапка треба да донесе големи промени во преземениот пристап, во самата постапка, правните лекови кои се користат во случаи кога се потврдени жалбите и спроведување на одлуките.

Во поглед на отчетноста, спроведувањето на Законот за слободен пристап до информации од јавен карактер останува несоодветно. Законот за употреба на јавните податоци, донесен во февруари 2014 година, се очекува да ја зголеми транспарентноста и да ги охрабри јавните институции да ги објавуваат податоците. Бројот на жалбите добиени од страна на националната Комисијата за заштита на правото за слободен пристап до информациите од јавен карактер, пред сè против органите на државната управа, локалната власт и судството, е намален за повеќе од половина во 2013 година. Како што беше случајот во претходните години, три четвртини од жалбите се поврзани со неуспехот да се одговори навремено на барањата. За законот да се спроведе ефикасно, Комисијата треба да има капацитет и надлежност да наметнува казни за прекршоци.

Воспоставени се суштинските елементи на правната рамка за јавното финансиско управување, но напредокот во спроведувањето е ограничен и недоволен. Сè уште не постои Програма за реформа во јавното финансиско управување заради посистематско справување со потребните реформи во различните делови на системот за јавно финансиско управување. Во тек е подготовка на преглед на јавните финансии и може да се користи како почетна точка за изработка на таква програма. Треба да се зајакне стратешкото планирање и буџетирање и да се воспостави среднорочна буџетска рамка. За справување со некои од предизвиците, воведено е задолжително евидентирање на повеќегодишни обврски во трезорскиот систем. Потребно е да се подобри годишното планирање и извршување на буџетот, со цел да се избегнат кратења на инвестициско трошење за зголемување на растот, недоволно извршување на капиталните расходи и акумулација на заостанати долгови.

Законот за финансиска дисциплина, кој се занимава со задоцнети плаќања, беше изменет за да го прошири својот

9